**V. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ НА ОБЩЕСТВЕНАТА ПОРЪЧКА С ПРЕДМЕТ:**

**„Доставка и монтаж/инсталиране, поддръжка на автоматизирана апаратура за изследване на сензорни свойства за нуждите на Институт по електрохимия и енергийни системи и Институт по физика на твърдото тяло“**

**във връзка с изпълнението на Проект № BG05M2OP001-1.001-0008, Център за върхови постижения по Мехатроника и чисти технологии, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.**

Настоящата методика представлява съвкупност от правила, които имат за цел да се определи начинът, по който ще се извърши класиране на офертите и ще се определи изпълнител на настоящата поръчка с предмет: „Доставка и монтаж/инсталиране, поддръжка на автоматизирана апаратура за изследване на сензорни свойства за нуждите на Институт по електрохимия и енергийни системи и Институт по физика на твърдото тяло“, във връзка с изпълнението на проект № BG05M2OP001-1.001-0008 за създаване на Център за върхови постижения по Мехатроника и чисти технологии по Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

**I. Критерий за възлагане**

Допуснатите до разглеждане и оценка оферти в настоящата процедура се оценяват по критерий **„икономически най-изгодна оферта”** при оптимално съотношение качество/цена, което се оценява въз основа на показатели, свързани с предмета на обществената поръчка.

**II. Методика за оценка на офертите**

Всички оферти, които отговарят на изискванията на Закона за обществените поръчки, на условията на обявлението и документацията и на минималните изисквания, заложени в Техническата спецификация, ще бъдат разглеждани, оценявани и класирани по посочените по-долу показатели и методика.

Класирането на оферти по предмета на процедурата се извършва по комплексна оценка (**КО**), изчислена на база техническата и финансова оценка на офертите, като критерият е „икономически най-изгодната оферта“. Класирането на офертите се извършва по низходящ ред на получената **КО**, като на първо място се класира офертата с най-висока **KO**.

В случай, че комплексните оценки на две или повече оферти са равни, се прилага редът, посочен в чл. 58, ал. 2 и 3 от ППЗОП.

Всеки участник трябва да предложи оборудване, което покрива минималните технически изисквания, описани в спецификацията. До оценка се допускат само предложения, които предлагат и покриват минималните технически изисквания на Възложителя.

Участник, който покрива минималните технически изисквания и предлага технически преимущества за съответното оборудване, надграждащи минималните изисквания, заложени от Възложителя, получава съответния брой точки, съгласно методиката за комплексна оценка по показател „Технически преимущества”. Участник, който покрива минималните изисквания, но не предлага технически преимущества, надграждащи минималните изисквания за съответното оборудване, не получава точки по показател „Технически преимущества” и се оценява по останалите показатели в методиката.

**1. Показатели и методика за определяне на КО**

Показателите, по които ще се извърши класирането на участниците с цел определяне на икономически най-изгодното предложение, са:

* предложена цена (**П1**)
* предложен гаранционен срок (**П2**)
* технически преимущества (**П3**)

Относителната тежест на отделните показатели и максималният възможен брой точки са както следва:

Таблица 1

|  |  |  |  |
| --- | --- | --- | --- |
| **Показател – П**  (наименование) | **Относително тегло** | **Максимално възможен брой точки** | **Символно обозначение**  (точките по показателя) |
| 1 | 2 | 3 | 4 |
| 1. Предложена цена – **П1** | 30 % (0.30) | 100 | **Тц** |
| 2. Гаранционен срок – **П2** | 10 % (0.10) | 100 | **Тгс** |
| 3. Технически преимущества – **П3** | 60 % (0.60) | 100 | **Ттп** |

*Забележка: В колона № 1 са посочени определените показатели с техните обозначения; в колона № 2 са посочени относителните тегла на всеки показател, като процент от* ***КО*** *(до 100%); в колона № 3 е посочен максималният възможен брой точки (еднакъв за всички показатели); в колона № 4 е дадено символното обозначение на точките, които ще получи дадена оферта в конкретен показател.*

**КО** на всеки участник, при спазване на относителната тежест на отделните показатели, се изчислява съгласно следната формула:

**КО = П1 + П2 + П3.**

Максималният брой точки, които всеки участник може да получи за **КО**, е **100 точки**.

Стойностите на оценката по всички показатели в **КО** се взимат с точност до втория знак след десетичната запетая.

Офертата, получила най-висока **КО**, се класира на първо място.

**2. Определяне на броя точки по отделните показатели**

**2.1. Показател П1 „Предложена цена”**, с максимален брой точки – 100 и относително тегло в **КО** – 30%.

Предлаганата цена трябва да е крайна и да включва всички разходи за изпълнение на предмета на договора, като: разходи за транспортиране и доставка на апаратурата до мястото за доставка, включително опаковане, разопаковане, товарене, разтоварване, инсталиране/монтаж, въвеждане в експлоатация, обучение за работа и обучение на второ ниво, както и разходи за отстраняване на всички технически неизправности, покрити от гаранционните условия и гаранционната отговорност на Изпълнителя.

При оценката ще се използва предложената цена без ДДС, в лева, която следва да е с не повече от два знака след десетичната запетая.

Ако по показател **П1** („Предложена цена“) участник е предложил стойност 0,00 лв. или стойност, надвишаваща максималната прогнозна стойност на поръчката съгласно настоящата документация, се счита, че офертата на този участник не отговаря на изискванията на Възложителя и участникът не се допуска до класиране.

Максималният брой точки получава офертата с предложена най-ниска цена – 100 точки. Точките на останалите участници се определят в съотношение към най-ниската предложена цена по следната формула:

, където:

* “100” – максимални точки по показателя;
* “Тц (min)” – най-ниската предложена обща цена в лева без ДДС;
* “Тц (n)” – общата цена на n-тия участник в лева без ДДС.

Точките по **П1**на n-тия участник се получават по следната формула:

**П1** = Тц х 0.30, където:

* “0.30” – относително тегло на показателя.

*Забележка: Точността на пресмятанията е до втори знак след десетичната запетая.*

**2.2 Показател П2 „Гаранционен срок”**, в цели години, считано от датата на подписване на протокола за монтаж, въвеждане в експлоатация и обучение, с максимален брой точки – 100 и относително тегло в комплексната оценка – 10%.

Таблица 2. **Предложен гаранционен срок** (**П2**)

|  |  |  |
| --- | --- | --- |
|  | За предложен Гаранционен срок\* | Tгс |
| 1 | за две години | 0 |
| 2 | за трeта година | 40 точки |
| 3 | за четвърта и пета години | по 30 точки на година |

*\*Забележка: Гаранционният срок трябва да е посочен в цели години. Участникът трябва да е в състояние да предостави поне две години гаранция. При предоставяне на по-малко от две години безплатна гаранционна поддръжка участникът ще бъде отстранен и няма да бъде допуснат до оценяване. Ако участникът предложи гаранционен срок повече от пет години, същият получава 100 точки.*

Точките по показател **П2**на n-тия участник се получават по следната формула:

**П2** = Тгс х 0.10, където:

* “0.10” – относително тегло на показателя.

**2.3. Показател П3 „Технически преимущества”**, с максимален брой точки – 100 и относително тегло – 60%.

Техническите преимущества, подлежащи на оценка, се състоят от отделни номерирани групи съгласно Таблица 3. Всяко описано техническо преимущество от групата носи определен брой точки. При оферирането на повече от една възможност броят точки се сумира. Броят точки (**Ттп**) по показател „Технически преимущества“ е сума от събраните по отделните групи точки, като максималният брой точки не надвишава **100**.

Ако предложението на даден участник покрива само минималните изисквания към апаратурата и не са посочени технически преимущества или посочените технически преимущества не се подкрепят с данни от представените доказателства, съгласно техническата спецификация участникът получава 0 (нула) точки по показател „Технически преимущества“ **П3**.

Ако някои от посочените технически преимущества не се подкрепят с данни от представените доказателства, съгласно техническата спецификация, участникът получава 0 (нула) точки за конкретното техническо преимущество, подлежащо на оценка.

Показателите за оценка на технически преимущества по поръчката са специфицирани в Таблица 3 от тази методика.

**Таблица 3. Технически преимущества, оценявани с точки** (**П3**)

|  |  |  |
| --- | --- | --- |
| **Подпоказател** | **Технически преимущества** | **Точки** |
| **Т1** | Допълнителни до две линии към газоразпределителната система от минимум 6 линии (*една за синтетичен сух въздух, една за овлажнен въздух и най-малко четири линии за други газове*) | по 13 точки на линия – максимално 26 точки |
| **Т2** | Осигуряване на минимална концентрация на изследван газ 100 ppb | 14 точки |
| **Т3** | Помпена система за измерителната камера (вакуум10-5 mbar). | 30 точки |
| **Т4** | Контролирано нагряване и поддържане на постоянна температура на сензорите в интервала от 300оС до 400оС. | 5 точки |
| **Т5** | Възможност за едновременно електрично характеризиране на два сензора. | 10 точки |
| **Т6** | Възможност за външно осветяване на сензорите с видима светлина | 15 точки |

Точките по показател **П3**на n-тия участник се получават съгласно Таблица 1 по следната формула:

**П3** = Ттп х 0.60, където:

* “0.60” – относително тегло на показателя.
* Ттп=Т1+Т2+Т3+Т4+Т5+Т6.

*Забележки:*

1. *Евентуални грешки и/или неточности в офертата на участника ще доведат до отстраняването на участника от процедурата.*
2. *Несъответствието между посочените с цифри и изписаните с думи цени е основание за отстраняване на участника.*